**РЕГИОНАЛНА ЗДРАВНА ИНСПЕКЦИЯ- ПЛЕВЕН**

**З А П О В Е Д**

**№РД-01-251/03.11.2020г.**

На основание чл. 63, ал. 4 и ал. 7 от Закона за здравето, във връзка с регистрирани случаи на COVID-19 и отчетена 14-дневна заболеваемост над 209 на 100 000 население за последните две седмици на територията област Плевен

**НАРЕЖДАМ:**

 Въвеждам следните противоепидемични мерки на територията на област Плевен считано **от 00:00 часа на 04 ноември 2020 г. до 12 ноември 2020 г., включително:**

* + Преминаване към дистанционна форма на работа на служители, където е приложимо;
	+ Въвеждане на задължително изискване за носене на защитни маски за лице в офиси, предприятия и др. при невъзможност за осигуряване на физическа дистанция от 1,5 м. между служителите;
	+ Всички физически и юридически лица, които са собственици или управляват обекти с обществено предназначение, търговски, административни или други обекти, които предоставят услуги на гражданите създават организация за контрол на броя на клиентите в съответния обект, като не допускат повече от 1 човек на 3 кв. м;
	+ Въвеждане на учестена дезинфекция в обекти с обществено предназначение, търговски или други обекти, които предоставят услуги на гражданите минимум 4 пъти на ден по предварително изготвен график;
	+ Всички заведения за хранене и развлечения (ресторанти, заведения за бързо обслужване, питейни заведения, кафе-сладкарници и барове, с изключение на нощни заведения за развлечения на закрито) осигуряват физическа дистанция от 1,5 м. между облегалките на най-близко разположените столове от две съседни маси, като не се допускат повече от 6 човека на една маса;
	+ **Преустановява се работата след 22:30 часа на всички заведения за хранене и развлечения и питейните заведения на територията на област Плевен.**
	+ Задължително носене на защитни маски за лице от персонал в обекти с обществено предназначение, търговски или други обекти, които предоставят услуги на гражданите, които да покриват устата и носа, като не се допуска употребата на приспособления, неотговарящи на изискването, напр. пластмасови приспособления за уста;
	+ На всички пазари, тържища и базари на открито и закрито се създава организация за еднопосочно движение и осигуряване на дистанция от 1,5 м. между посетителите. Работещите и посетителите са длъжни да носят защитна маска за лице;
	+ Намаляване гъстотата на лицата в обществения транспорт чрез увеличаване броя на използваните автобуси и тролейбуси;
	+ Преустановяват се посещенията в дискотеки, пиано-бар, нощен бар, нощни клубове и други подобни нощни заведения за развлечения на закрито;
	+ Забранявам провеждането на организирани масови обществени мероприятия на закрито и открито (събори, празници, панаири и др);
	+ Спирам дейността на пенсионерските клубове на територията на област Плевен;
	+ Всички колективни и индивидуални спортни мероприятия с тренировъчен и състезателен характер за всички възрастови групи на закрито и открито се провеждат без публика;
	+ Ограничаване броя на лица, участващи в организирани събирания на закрито до 30 лица (за празненства);
	+ Провеждането на конгресно-конферентни мероприятия, семинари, изложения и други обществени мероприятия в присъствена форма се допуска при участие на не повече от 30 човека, при спазване на дистанция от 1,5 м. и задължително носене на защитни маски за лице;
	+ Провеждане на културни и развлекателни мероприятия (театри, кина, сценични прояви, концерти, занятия от танцовото, творческото и музикално изкуство) могат да се организират и провеждат при заетост на местата до 30 % от общия им капацитет на закрито при създаване на организация за спазване на физическа дистанция от 1,5 м. между зрителите и задължително поставяне на защитни маски за лице;
	+ Въвеждане на засилен контрол от страна на всички компетентни структури (общини, ОД на МВР-Плевен, ОБДХ-Плевен, РЗИ-Плевен, Дирекция „Инспекция по труда“ – Плевен, РУО-Плевен и др.) в контролираните от тях обекти и дейности и създаване на организация за изпълнението на противоепидемичните мерки и контрола им.

Настоящата заповед отменя Заповед № РД-01-231/28.10.2020 г.

 Контрол по изпълнението на настоящата заповед възлагам на областния управител на Област Плевен, кметове на общини, директора на ОД на МВР – Плевен, директора на ОДБХ-Плевен, заместник-директора на РЗИ-Плевен, директора на Дирекция „Инспекция по труда“ – Плевен, началника на РУО-Плевен.

Заповедта да се връчи за сведение и изпълнение на упоменатите лица и да се публикува на интернет страниците на Регионална здравна инспекция – Плевен и Областна администрация - Плевен

Заповедта подлежи на обжалване в едномесечен срок от публикуването й на интернет страницата на Регионална здравна инспекция – Плевен и Областна администрация - Плевен пред съответния административен съд по реда на Административнопроцесуалния кодекс.

**Директор: / П /**

 **/д-р Ат. Гарев/**

Изготвил: ст. експерт в ДАПФСО, В. Турчитова

Съгласувал: директор на дирекция ОЗ, д-р А. Симеонова на 03.11.2020г.